Ερωτικές ιστορίες καθημερινής τρέλας

Οι Ερωτικές ιστορίες καθημερινής τρέλας (Πρωτότυπος τίτλος: Storie di ordinaria follia) είναι  Ιταλική δραματική ταινία του 1981 σε σκηνοθεσία του Μάρκο Φερέρι. Το σενάριο γράφτηκε από τον ίδιο τον σκηνοθέτη, σε συνεργασία με τους Άντονι Φουτζ και Σέρτζιο Αμιντέι και είναι βασισμένο σε μια αυτοβιογραφική νουβέλα του Αμερικανού συγγραφέα Τσαρλς Μπουκόφσκι. Πρωταγωνιστούν οι Μπεν Γκαζάρα και  Ορνέλλα Μούτι.

 Πλοκή 
Η ταινία αναφέρεται στις περιστασιακές ερωτικές περιπέτειες του αλκοολικού ποιητή Τσαρλς Σέρκιν, ο οποίος περιφέρεται στις κακόφημες γειτονιές του Λος Άντζελες. Η ζωή του Σέρκιν παίρνει μια στροφή προς το καλύτερο όταν συναντά την Κας, μια νεαρή πόρνη με αυτοκαταστροφικές τάσεις. Οι δύο τους έχουν μια θυελλώδη ερωτική σχέση.

Όταν ο Σέρκιν παίρνει μια προσφορά από έναν μεγάλο εκδοτικό οίκο, η Κας προσπαθεί να τον σταματήσει να φύγει, αλλά αποτυχαίνει.Ο Σέρκιν υποκύπτει στον πειρασμό των πολλών χρημάτων, αλλά συνειδητοποιεί σύντομα το λάθος του και επιστρέφει στο Λος Άντζελες μόνο για να διαπιστώσει ότι η Κας έχει αυτοκτόνησει κατά την απουσία του.

Ο Σέρκιν βρίσκει διέξοδο στον αλκοολισμό προσπαθώντας να ξεχάσει την Κας, αλλά τελικά καταφέρνει να φτάσει στην κάθαρση και επιστρέφει στο παραθαλάσσιο σπίτι όπου πέρασε τις πιο ευτυχισμένες στιγμές του με την Κας. Εκεί θα αναζωπυρωθεί η έμπνευση του στην ποίηση με τη βοήθεια ενός νεαρού θαυμαστή του που τον γνώρισε κατά την διάρκεια μιας βόλτας του στην παραλία.

 Διανομή ρόλων   
 Μπεν Γκαζάρα - Τσαρλς Σέρκιν
 Ορνέλλα Μούτι - Κας
 Σούζαν Τίρελ - Βέρα
 Τάνια Λόπερτ - Βίκυ
 Τόμπιν Μπελ - μπάρμαν
 Ρόι Μπροκσμιθ -μπάρμαν

 Κυκλοφορία 
Η ταινία έκανε πρεμιέρα στο Φεστιβάλ της Βενετίας το 1981 και σε πανεθνική κυκλοφορία στις 11 Σεπτεμβρίου 1981. Στην Ελλάδα κυκλοφόρησε στις 2 Φεβρουαρίου 1982 και προβλήθηκε μεταξύ άλλων στους κινηματογράφους «Αττικόν» και «Έμπασυ» της Αθήνας.

 Υποδοχή 
 Κριτικές 
Ενώ ήταν επιτυχημένη στην Ευρώπη, η ταινία γνώρισε μια χλιαρή υποδοχή στις ΗΠΑ παρά το αμερικανικό σκηνικό της. Η Τζάνετ Μάσλιν των New York Times έδωσε στην ταινία αρνητική κριτική αναφέροντας χαρακτηριστικά:. 

 Βραβεία & Υποψηφιότητες 
ΒραβείαΚατηγορίαΥποψήφιοςΑποτέλεσμα Χρυσό Κοχύλι  Καλύτερης σκηνοθεσίας Μάρκο Φερρέρι Νταβίντ ντι Ντονατέλο  Καλύτερης Σκηνοθεσίας  Μάρκο Φερέρι  Καλύτερου Σεναρίου  Σέρζιο Αμιντέι, Μάρκο Φερέρι   Καλύτερης Φωτογραφίας  Τονίνο Ντέλι Κόλλι   Καλύτερου Μοντάζ  Ρουτζέρο Μαστρογιάννι   Α' Γυναικείου Ρόλου  Ορνέλλα Μούτι   Καλύτερης Ταινίας  Μάρκο Φερέρι  Νάστρο ντ' Αρτζέντο  Καλύτερης σκηνοθεσίας  Μάρκο Φερέρι   Καλύτερης Φωτογραφίας  Τονίνο Ντέλι Κόλλι  

 Παραπομπές 

 Εξωτερικοί σύνδεσμοι 






Κατηγορία:Ιταλικές δραματικές ταινίες
Κατηγορία:Ιταλικές ταινίες της δεκαετίας 1980
Κατηγορία:Ταινίες του 1981
Κατηγορία:Αγγλόφωνες ταινίες
Κατηγορία:Ταινίες σε σκηνοθεσία Μάρκο Φερρέρι
Κατηγορία:Ταινίες γυρισμένες στο Λος Άντζελες
Κατηγορία:Ταινίες με θέμα τον αλκοολισμό
Κατηγορία:Ταινίες τοποθετημένες στο Λος Άντζελες
Κατηγορία:Ταινίες βασισμένες σε αμερικανικά μυθιστορήματα